Поуките от пандемията за Европа : Контролът е крехък и загубата му е лесна Системите на континента за тестване , проследяване и изолиране често са по - малко ефективни , отколкото в Източна Азия , твърдят анализатори Изглеждаше , че Европа контролира Covid - 19 достатъчно това лято , за да могат властите отново да разрешат на хората да пътуват по - свободно между страните . Тогава туристите се втурнаха на ваканции с патогена , посявайки нови огнища , пише The Wallstreet Journal . Докато американците навлизат в период на пикови пътувания между своите щати , започвайки с тези около Деня на благодарността , нови открития за това как се разпространява втората вълна в Европа дават урок . Много европейски региони бяха постигнали такива впечатляващи резултати в борбата срещу Covid - 19 , че можеха да бъдат посочвани за пример . Тези резултати обаче се оказаха крехки и бързината по отпускане на мерките позволиха пандемията да се развилнее отново в Европа . Голяма част от новата вълна в Европа вече може да бъде проследена до огнища сред селскостопански работници , живеещи в тесни условия в испанските региони Каталуния и Арагон , според изследователи от Швейцария и Испания . Д - р Комас е съавтор на проучване , което се занимава с генетичната мутация на вируса , известна като 20A.EU 1 . Тя е открита за първи път през юни и юли , само седмици след като Европа приключи първия си цикъл от локдауни . Към края на октомври имаше голям процент вирусни проби в Европа , чиито геномни последователности бяха анализирани : почти 80 % в Испания , 90 % в Обединеното кралство , 60 % в Ирландия , между 30 % и 40 % в Швейцария и Холандия , както и значителни проценти във Франция , Италия и друга държави . Това изследване и други подобни сочат , че летният туризъм е бил основен двигател при разпространението на вируса . Предполага се , че скоростта , с която може да се разкрие напредъкът срещу коронавируса , всъщност дължи много на пътуванията , които не са придружени от адекватни предпазни мерки . Преди страните около Европа да са инсталирали безопасни протоколи за предпазване от заразяване , адекватен капацитет за тестване или добре наложени карантинни правила , милиони са обиколили континента , за да се отпуснат след стреса от затварянето в дома . „ Всеки щам на вируса е маркер , който ни казва колко добре или зле се справяме с контрола и в случая става ясно , че това лято не сме се справили добре в Европа “ , казва д - р Комас . Гранични политики Международните пътувания са широко признати като рисков фактор за разпространението на вируса , което спомогна огнището в китайският град Ухан да се превърне в глобална пандемия . Тази пролет по - голямата част от света преустанови трансграничното пътуване , освен за съществени цели . Някои азиатски страни като Южна Корея , Япония и Сингапур , които се справят по - добре с ограничаването на разпространението на Covid - 19 от Запада , спазват строги ограничения за международни пътувания , изисквайки посетителите да се тестват при влизане в страната и налагат карантина . Нова Зеландия и Австралия са потиснали инфекциите до голяма степен чрез затваряне на границите си . Норвегия и Финландия , които имат най - нисък брой жертви в Европа от Covid - 19 на глава от населението , следват подобен подход , изискващ отрицателни тестове и карантина в специализирани хотели . Европейският съюз поддържа забрана за несъществени пътувания от други части на света . Когато Европа отвори отново икономиката си това лято , повечето страни решиха да отворят отново и вътрешните граници на континента , след като броят на заразените беше по - нисък , а туристическата индустрия беше сериозно засегната . Бързото отваряне отразява почти свещеното убеждение на ЕС , че границите в рамките на континента са остарели реликви и евентуалното затваряне трябва да приключи бързо . По крайбрежието на Хърватия и островите на Гърция и Италия туристите са внесли първите инфекции на места , които преди това почти не бяха отразили случаи . Заразата се разпространи бързо чрез барове и партита , а след това „ отлетя у дома “ до градове из Европа , заедно с туристите . Вместо да се правят тестове на летищата или задължителни карантини , европейските власти разчитат на местни здравни системи , за да ограничат огнищата . Но местните системи за тестване , проследяване на контактни лица и изолиране на вирусоносители често все още са в процес на изграждане . Летните пътувания не са единственият фактор зад втората вълна в Европа . Системите на континента за тестване , проследяване и изолиране често са по - малко ефективни , отколкото в Източна Азия . Освен това се забелязва , че социалното дистанциране намалява с настъпването на умората у хората от цялата ситуация . Изследователите все още не знаят дали 20 А . EU 1 е по - заразен от другите щамове на вируса или дали той би имал по - тежки последици . Според д - р Комас мутацията не трябва да влияе върху ефективността на ваксината .